**Ministru kabineta rīkojuma projekta**

**"Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta "Grozījumi Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu"" (turpmāk – projekts) mērķis ir precizēt valstī noteiktos ierobežojumus, attiecībā uz šādu epidemioloģiski drošu pakalpojumu sniegšanu:1. frizieru, manikīru, pedikīru/podologu un personu, kas reģistrētas Ārstniecības personu reģistrā, pakalpojumi;
2. bēru ceremonijas iekštelpās;
3. individuālie fotopakalpojumi ārtelpā.

Tāpat projekts paredz ieviest drošas iepirkšanās konceptu visās tirdzniecības vietās:a) novēršot apmeklētāju pulcēšanās riskus pie atsevišķām tirdzniecības vietām un izkliedējot tos par visām tirdzniecības vietām;b) nodrošinot godīgus un vienlīdzīgu konkurences apstākļus visiem tirdzniecības nozares dalībniekiem unc) nodrošinot iespēju iedzīvotājiem iegādāties visas ikdienas sadzīvei nepieciešamās preces drošā tirdzniecības vidē. Plānots, ka projekts stāsies spēkā 2021. gada 1. martā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts izstrādāts pamatojoties uz Civilās aizsardzības un katastrofas pārvaldīšanas likuma [4. panta](https://likumi.lv/ta/id/313191#p4) pirmās daļas 1. punkta "e" apakšpunktu, likuma "[Par ārkārtējo situāciju un izņēmuma stāvokli](https://likumi.lv/ta/id/255713-par-arkartejo-situaciju-un-iznemuma-stavokli)" [4.](https://likumi.lv/ta/id/255713-par-arkartejo-situaciju-un-iznemuma-stavokli#p4) un [8.](https://likumi.lv/ta/id/255713-par-arkartejo-situaciju-un-iznemuma-stavokli#p8) pantu, [Epidemioloģiskās drošības likuma](https://likumi.lv/ta/id/52951-epidemiologiskas-drosibas-likums) [3.](https://likumi.lv/ta/id/52951-epidemiologiskas-drosibas-likums#p3) panta pirmo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **1)** **Skaistumkopšana**. Ministru kabineta sēdē 2021. gada 18. februārī, valdība konceptuāli atbalstīja Ekonomikas ministrijas Veselības ministrijas, Veselības inspekcijas sagatavoto un ar nozares asociācijām saskaņoto drošas skaistumkopšanas pakalpojumu sniegšanas konceptu, kas ļautu padarīt pieejamus virkni skaistumkopšanas pakalpojumus Covid-19 apstākļos, nosakot papildu drošības prasības pakalpojumu sniegšanas vietām un pakalpojumu sniedzējiem, kā arī pastiprinātu to ievērošanas kontroli.Ņemot vērā Veselības ministrijas, Veselības inspekcijas un nozares asociāciju sniegtos viedokļus skaistumkopšanas pakalpojumu drošai sniegšanai ilgtermiņā, tika identificēta nepieciešamība nodrošināt iedzīvotājiem iespēju saņemt svarīgākos higiēnaspakalpojumus ar zemu riska līmeni, kā arī novērst negodīgu konkurenci, kas izveidojusies ārstniecības iestādēm un citiem pakalpojumu sniedzējiem nelikumīgi turpinot sniegt skaistumkopšanas pakalpojumus.Projekts paredz noteikt pārejas risinājumu saimniecisko pakalpojumu sniedzējiem, kuru darbība ir saistīta ar **frizieru, manikīra, pedikīra/podologa un personas, kuras reģistrētas Ārstniecības personu reģistrā** un kuras sniedz skaistumkopšanas pakalpojumus.Projekts paredz, ka epidemioloģisko risku mazināšanai un novēršanai, friziera, manikīra, pedikīra/podologa un personu, kuras reģistrētas Ārstniecības reģistrā pakalpojumu sniedzēji ievēro Ministru kabineta 2020. gada 9. jūnija noteikumu Nr.360 "Epidemioloģiskās drošības pasākumi Covid-19 infekcijas izplatības ierobežošanai" II2 nodaļa noteiktās prasības, kuras stāsies spēka vienlaicīgi ar šo Projektu.**2)** **Individuālie fotopakalpojumi ārtelpā.** Atbilstoši Ministru kabineta 2020. gada 6. novembra rīkojumā Nr. 655 "Par ārkārtējās situācijas izsludināšanu" (turpmāk – rīkojums) 5.2. apakšpunktam, ārkārtējas situācijas laikā **ir aizliegta fotopakalpojumu sniegšana klātienē**, izņemot fotogrāfiju izgatavošanu dokumentiem. Projekts paredz veikt tehnisku precizējumu, nosakot, ka individuālo fotopakalpojumu sniegšana **ārtelpā** ir atļauta, ja pakalpojuma sniegšanā piedalās viens fotogrāfs un pakalpojumu saņemšanā viens pakalpojuma saņēmējs, ievērojot divu metru distanci, tādējādi atļaujot sniegt individuālus komerciālus fotopakalpojumus fiziskām personām brīvā dabā;**3)** **Bēru ceremonijas norise iekštelpās.** Saskaņā ar rīkojuma 5.4. apakšpunktu, **bērēs ārtelpās** ceremoniju noturēšanā neatliekamos gadījumos atļauts pulcēties ne vairāk kā 10 cilvēkiem vienlaikus (neskaitot personas, kas tieši saistītas ar bēru norises nodrošināšanu), bet ne vairāk kā no divām mājsaimniecībām. Ar rīkojumu arī noteikts, ka pulcēšanās laikā tiek lietoti mutes un deguna aizsegi. Projekts paredz precizēt rīkojuma 5.4. apakšpunktu, nosakot, ka bēru ceremonija, nodrošinot visas epidemioloģiskās drošības prasības Covid-19 izplatības ierobežošanai, ir atļauta arī **iekštelpās**. Priekšlikums ir izstrādāts, lai gada aukstākajos mēnešos, paredzētu iespēju tuviniekiem no aizgājēja atvadīties iekštelpās, ja tiek nodrošinātas visas valstī noteiktās prasības, t.sk. uz vienu bēru ceremonijas dalībnieku tiek nodrošināta vismaz 10 m2 no telpu platības un tiek lietoti mutes un deguna aizsegi.**4)** **Droša tirdzniecības pakalpojumu sniegšana**. 2021. gada 4. februārī Ministru kabinetā konceptuāli tika atbalstīts Ekonomikas ministrijas un Latvijas Tirdzniecības un rūpniecības kameras kopīgi sagatavotais piedāvājums epidemioloģiskās drošības prasību pārskatīšanai tirdzniecības nozarē, lai nodrošinātu **drošu tirdzniecības pakalpojumu sniegšanu.** Piedāvājums mērķtiecīgi bija vērsts uz turpmāk minēto principu īstenošanu:1. visas tirdzniecības vietas un tirdzniecības centri nodrošina efektīvu apmeklētāju plūsmas kontroli un ļoti stingras fiziskās distancēšanās prasības;
2. tiek izkliedēta apmeklētāju plūsma pa daudzām tirdzniecības vietām, lai mazinātu apmeklētāju drūzmēšanās risku tirdzniecības vietās;
3. stingri nosacījumi apmeklētāju plūsmas kontrolei (noteikta atbildīgā persona un ieviesta iekšējās kontroles sistēmaepidemioloģiskās drošības pasākumuīstenošanai tirdzniecības vietā vai tirdzniecības centrā);
4. augsta atbildība par epidemioloģiskās drošības pasākumu neievērošanu.

Lai arī konceptuāli Ministru kabinetā tika atbalstīts piedāvātais *drošas tirdzniecības pakalpojumu sniegšanas koncepts*, vienlaikus tika noteikts pārejas periods pilnīgai tā ieviešanai visā tirdzniecības nozarē. Proti, ņemot vērā aktuālākos datus par epidemioloģisko situāciju valstī, valdība lēma, ka pagaidām sabiedrības veselības un dzīvības drošības dēļ ir nepieciešama **pakāpeniska pāreja** **uz drošas tirdzniecības modeli**, ļaujot to īslaicīgi notestēt daļā tirdzniecības vietu. Rezultātā tika pieņemts lēmums, ka no 2021.gada 8.februāra mazumtirdzniecības pakalpojumus klātienē bez preču grupu pārdošanas ierobežojumiem drīkstēs papildus sniegt arī a) grāmatnīcas, b) veikali, kuros tirgo pārtiku ne mazāk kā 70% apmērā no preču sortimenta un c) veikali, kuros tirgo higiēnas preces ne mazāk kā 70% apmērā no preču sortimenta. Papildus tika pārskatīts un papildināts preču grupu saraksts, ar ko drīkst tirgoties mazumtirdzniecības vietās klātienē.Pārejas periods bija nozīmīgs solis, lai dotu iespēju pakāpeniski pāriet uz ilgtermiņa risinājumu drošai tirdzniecībai, kā arī mainītu sabiedrības iepirkšanās paradumus. Ir pagājušas divas nedēļas, kopš atsevišķos veikalos tirdzniecība tiek īstenota bez preču grupu ierobežojumiem, vienlaikus ievērojot **papildu drošības prasības un pastiprinot to kontroli.** Izvērtējot situāciju nozarē, ir pamats uzskatīt, ka ieviestais drošas tirdzniecības princips šajās tirdzniecības vietās ir sevi attaisnojis. Tirdzniecības nozares uzņēmēji ar izpratni attiecas pret visiem valdības lēmumiem un rīkojas sociāli atbildīgi pret saviem klientiem, darbiniekiem un sabiedrību kopumā. Tāpēc Ekonomikas ministrija rosina priekšlikumu par darbības ierobežojumu atcelšanu visā tirdzniecības nozarē, ievērojot pastiprinātās drošības prasības tirdzniecības vietās. |
| 3. | Projekta izstrādē iesaistītās institūcijas un publiskas personas, kapitālsabiedrības | Ekonomikas ministrija, Veselības ministrija, Veselības inspekcija, Tieslietu ministrija, kā arī Krīzes vadības koordinācijas grupa Covid-19 izplatības ierobežošanai. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas skaistumkopšanas pakalpojumu (frizieru, manikīra, pedikīra/podologa un personas, kuras reģistrētas Ārstniecības personu reģistrā) sniedzējiem, individuālo fotopakalpojumu sniedzējiem, bēru ceremoniju organizētājiem Latvijā, tirdzniecības nozares uzņēmumiem, kā arī uz visu sabiedrību kopumā. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Jautājumos, ko neregulē rīkojums, darbojas 2020. gada 9. jūnija Ministru kabineta noteikumos Nr. 360 "Epidemioloģiskās drošības prasības Covid-19 izplatības ierobežošanai" ietvertās normas. |
| 2. | Atbildīgā institūcija | Ekonomikas ministrija |
| 3. | Cita informācija | Projekts jāizskata Ministru kabinetā vienlaicīgi ar Ministru kabineta noteikumu projektu "Grozījumi Ministru kabineta 2020.gada 9.jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai", ko iesniegs Ekonomikas ministrija. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes to paredzēts ievietot Ekonomikas ministrijas, Veselības ministrijas un Slimību profilakses un kontroles centra mājas lapās, kā arī elektroniski izplatīt informāciju masu mēdijiem. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar |

# Ekonomikas ministrs J. Vitenbergs

Vīza:

Valsts sekretāra vietnieks E. Valantis